text: Går den rigtige vej: Flere i arbejde
  06 januar 2012 kl. 14.58
  Det går igen den rigtige vej med ledigheden. I vores del af landet er 2,7 procent flere kommet i arbejdet, viser de nyeste ledighedstal.
  Det svarer til 496 syd- og sønderjyder, som har fået job i november. 
  Størst fremgang har der været i Vejen kommune. Her er ledigheden faldet med hele 12,3 procent i forhold til samme måned sidste år. I tørre tal dækker det over, at 123 borgere er kommet i arbejde i Vejen Kommune.
  